סמסונג, וואווי ו-Oppo כבר הציגו את מכשירי הסמארטפון שלהן עם מסכים מתקפלים, ה-Galaxy Fold של סמסונג, ה-Mate X של וואווי ו-Oppo עם מכשיר משל עצמה. אבל מי שדווקא נשכחה מאחור והיתה הראשונה להציג בוידאו קצר את המסך המתקפל שלה, שיאומי, דווקא חושבת להיכנס לשוק עם מסך מתקפל במחיר “מוזל” משל המתחרות, וממש בקרוב.
רגע לפני תערוכת המובייל העולמית ה-MWC 2019 שנערכה בחודש שעבר, מנכ״ל שיאומי הציג את המסך המתקפל של החברה בוידאו של דקה בו נראה כיצד המכשיר מתנהג כאשר המסך פתוח במלואו, וכאשר הוא מתקפל ב-2 קיפולים שונים כלפי פנים. כאן הקיפול הוא שונה משאר המסכים המתקפלים שראינו מהיצרניות האחרות, וכאן עושה שיאומי שימוש אחר עם המסך, כאשר כאן הוא מתקפל ל-2 חלקים כלפי פנים.
על פי השמועות, שיאומי צפויה להשיק את המסך המתקפל שלה במחצית הראשונה של השנה הנוכחית, ועם תג מחיר של $999 דולר. כאשר מדובר ביותר מחצי המחיר של ה-Galaxy Fold של סמסונג, והרבה יותר זול מה-Mate X של וואווי. השוני הוא בטכנולוגיית המסך, כאשר סמסונג ווואווי יעשו שימוש במסכי OLED ולכן המחיר שלהן צפוי להיות גבוה ביותר משל שיאומי.